Rikunarita-ORG/Wikinium huggingface dataset:
# Chicago

| Chicago |
| --- |
| Chicago noću |
|  |
| Država |  SAD |
| Američka savezna država | Illinois |
| Površina |
|  • Grad | 606,2 km2 |
| Nadmorska visina | 179 m |
| Stanovništvo (2009) |
|  • Grad | 2.853.114 |
|  • Urbano | 8.711.000 |
|  • Metro | 9.785.747 |

**Chicago** (fonol.: *Čikago*) je najveći grad u sjeveroistočnom dijelu države Illinois u središnjem/sjevernom dijelu SAD-a. Kolokvijalno se naziva i "Vjetroviti grad" (*Windy City*) Chicago je treći grad po veličini u SAD-u nakon New Yorka i Los Angelesa te najveći grad u kontinentalnom dijelu zemlje. Grad se nalazi na obali jezera Michigan i sjedište je Cook općine. Uključujući svoja predgrađa i okolne općine koje sačinjavaju Chicago metropolitan, grad ima 9 miliona stanovnika.

Jedan od najuticajnijih gradova na svijetu Chicago je centar financija, transporta i kulture kontinentalnih SAD-a.

## Klima

Chicago ima klimu tipičnu za države američkog Srednjeg Zapada. Nagle promjene vremena, velike razlike u dnevnim temperaturama i nepredvidljive padavine glavne su odlike njegovih vremenskih prilika. Čikago ima četiri jasno definisana godišnja doba, iako se dešava da pojedino godišnje doba "zaluta" u mjesec u kom se obično ne pojavljuje. Na primjer, u Chicagu je padao snijeg u februaru (1942.), i izmjereno je 33 °C u martu (1982.), a 8. februara 1900. se čak dogodilo da je dnevna temperatura varirala u rangu od 31 °C.

Najveća temperatura ikad zabilježena u Chicagu su neslužbeno izmjerena 44 °C od 24. jula 1935., dok je najviša službeno zabilježena temperatura od 42 °C izmjerena tokom velikog toplotnog udara 17. jula 1995. Najniža zvanično zabilježena temperatura od -33 °C izmjerena je 11. januara 1982.

## Bosanskohercegovačka dijaspora

Chicago ima dugogodišnju bosanskohercegovačku dijasporu. Prvi stanovnici iz BiH su se nastanili u Chicagu još početkom 20. vijeka. Nakon rata u Bosni i Hercegovini njihov broj je znatno povećan, te danas se u Chicagu procjenjuje da živi oko 40.000 bh. građana.

## Također pogledajte

* Čikaške javne škole

## Vanjski linkovi

* Chicago (EN)
# Univerzitet Harvard

|  |
| --- |
|  |
| Moto | *Veritas* (lat.)  |
| Moto bos. | *Istina* |
| Osnovan | 1636. |
| Vrsta | privatni, istraživački univerzitet |
| Predsjednik | Drew Gilpin Faust |
| Akademsko osoblje | 4.671 |
| Studenti | 21.000 |
| Dodiplomci | 6.700 |
| Diplomci | 14.500 |
| Lokacija | Cambridge, Massachusetts, SAD |
| Kampus | urbani, glavni kampus (85 ha) medicinski kampus (8,5 ha) Allston kampus (150 ha) ostale zgrade (68 ha) |
| Sportovi | 42 tima |
| Udruženja | AAU AIU |
| Veb-sajt |  |

**Univerzitet Harvard** ili jednostavno **Harvard** je najstariji univerzitet u SAD-u. Uz Yale, jedan je od najprestižnijih američkih a i svjetskih univerziteta a član je i "lige Ivy". To je privatni univerzitet čiji kampus se nalazi u Cambridgeu u saveznoj državi Massachusetts.

Također je i prva i najstarija korporacija u Sjevernoj Americi, osnovana 1636. godine.
Harvard je jedan od najpoznatijih univerziteta u svijetu. Mnogi su poznati naučnici, pisci i političari ovdje studirali.

Statua Johna Harvarda, osnivača Univerziteta Harvard u dijelu kampusa Harvard Yard
## Kampus

U kampusu Univerziteta Harvard pored učionica, kabineta, biblioteka nalaze se i drugi različiti sadržaji koji su potrebni studentima tokom njihovog studiranja i boravka u kampusu kao što su: atletski klub, veslački klub, parkovi, stadion, crkva i dr.
Na Harvardu predaju profesori sa svih strana svijeta, naučnici, istraživači iz različitih oblasti, političari i liječnici koji su završili Harvard ili Yale. Na njemu se studenti mogu pridružiti grupi koja im najviše odgovara, biti sportisti, šahisti, biolozi, a postoje i grupe za politiku, glumu, pravo te mnoge druge.
Zbog svoje prestižnosti, na Harvard se ne može upisati svako. Ovaj univerzitet pohađaju samo pojedini od najboljih učenika iz SAD-a i svijeta uz preporuku nekog profesora. Studenti Harvarda se moraju baviti s više izvannastavnih aktivnosti te redovno pohađati predavanja.

Memorijalna dvorana Univerziteta Harvard
### Hardvarski istraživački instituti

Na Harvardu se nalaze sljedeći istraživački instituti:

* *Broad Institut MIT-a i Harvarda*
* *Harvardski institut za klinička istraživanja*
* *Harvardski institut za ekonomske nauke*
* *Harvardski ukrajinski istraživački institut*
* *Institut društvenih nauka*
* *Radcliffe Institut za napredne studije*
* *Istraživački institut Schepens Eye*
* *Berkman Center za Internet i društvo*
* *Wyss Institut za bioinženjerstvo*
* *W. E. B. Du Bois Institut za istraživanje afričkih i afroameričkih nauka*

## Poznati diplomanti

* Theodore Roosevelt - 26. američki predsjednik
* Franklin D. Roosevelt - 32. američki predsjednik
* John F. Kennedy - 35. američki predsjednik
* George W. Bush - 43. američki predsjednik
* Barack Obama - 44. američki predsjednik
* Al Gore - američki političar i bivši potpredsjednik
* Bill Gates - američki biznismen i filantrop
* Mark Zuckerberg - osnivač Facebooka
* Matt Damon - glumac
* Jack Lemmon - glumac
* Natalie Portman - glumica
* Mira Sorvino - glumica
* Ashley Judd - glumica i dr.

## Reference

## Vanjski linkovi

* Službena web stranica univerziteta
* HBS.edu
# NASA

NASA
N**ational **A**eronautics and **S**pace **A**dministration* (**NASA**, osnovana 29. jula 1958. godine) je civilna avijacijska i svemirska administracija Sjedinjenih Američkih Država odgovorna za nacionalni svemirski program.

Godišnji fond NASAe za 2007. godinu je oko 16,8 milijardi $. Sa ovim sredstvima koja se ulažu u istraživanja i razvoj NASA je cijenjena kao vodeća među svemirskim agencijama širom svijeta, iako veliki dio tehnologije koju koristi (kao npr. Space Shuttle) i nije novijeg tipa.

Pored svemirskog programa odgovorna je i za dugoročno planiranje razvoja svemirskih letjelica civilne i vojne namjene.

Zvanični moto im je per aspera ad astra, što prevedeno s latinskog znači "preko trnja do zvijezda".

## Objekti

Centar Agencije nalazi se u Vašingtonu. Osim toga NASA posjeduje još objekata (istraživačkih, komunikacionih centara i centara za svemirske letove).

### Istraživački centri

* Jet Propulsion Laboratory, Pasadena, Kalifornija
* Langley istraživački centar, Hampton, Virginia (bos. Virdžinija)
* John H. Glenn istraživački centar, Klivlend, Ohio (bos. Ohajo)
* Goddard institut za svemirska istraživanja, New York (bos. Nju Jork Siti)
* Goddard centar za svemirske letove, Greenbelt, Maryland (bos. Merilend)

## Također pogledajte

* Saturn (rakete)
* Svemirska trka
* SOFIA

## Reference

## Vanjski linkovi

* NASA Watch, an agency watchdog site
* Works by or about NASA na Internet Archive
* How NASA works na howstuffworks.com
# Eugene McCarthy

Eugene McCarthy
**Eugene Joseph** "**Gene**" **McCarthy** (29. mart 1916 – 10. decembar 2005) bio je američki političar, član Kongresa i predsjednički kandidat 1968. Bio je član Predstavničkog Doma od 1949. do 1959, a Senata u periodu od 1959. do 1971.

Pet puta se bezuspješno kandidirao za predsjednika SAD-a.
# Aurora (mitologija)

|  |
| --- |
| **Aurora** |
| Roditelji | Titanida i Hiperion |
| Djeca | Anemoi - vjetrovi i zvijezde |
| Grčki pandan | Eja |

**Aurora** je rimska božica zore i jutra. Slična je grčkoj božici zore Eji. Njeno ime znači "zora".

Svako jutro, Aurora izlazi iz okeana i najavljuje izlazak Sunca.

Njena djeca su vjetrovi i zvijezde, brat joj je Sunce – Sol, a sestra Mjesec – Luna.

## Titon

Aurora se pojavljuje u poeziji sa svojim ljubavnikom. To je bio trojanski knez Titon. Bio je smrtnik te je trebao umrijeti. Aurora je željela biti njegova ljubavnica zauvijek, pa je pitala Jupitera, gromovnika, vrhovnog boga, da učini Titona božanstvom. Jupiter je Titonu dao besmrtnost, ali ne i mladost, pa se pretvorio u skakavca.

## Također pogledajte

* Eja

## Reference

## Vanjski linkovi
# Izviđači

Tradicionalni izviđački simbol
**Izviđači** su pokret za djecu i mladež, a u ostvarivanju ciljeva i programa im pomažu odrasli članovi organizacije. Izviđači se pretežno bave upoznavanjem prirode, druženjem (socijalizacijom djece) i učenjem korisnih vještina koje im mogu pomoći u budućem životu kako u civiliziranom svijetu, tako i u divljini.

Važnija znanja koja izviđači usvajaju su: orijentacija na karti i u prirodi, topografija, upoznavanje biljnog i životinjskog svijeta, čvorovi, putni znakovi, izviđačke pjesme, društvene igre u prirodi i zatvorenom prostoru, pionirstvo, signalizacija, prva pomoć, sportovi (npr. izviđački sportovi kao što su: otimanje marame, scoutball, tronogo trčanje) i drugo. Postoje i otvorena takmičenja orjentacijskog tipa i sa tzv. olimpijskim disciplinama.

## Historija izviđača

Robert Baden Powell je prvi pokrenuo izviđački pokret 1907. u Velikoj Britaniji. Njegovo iskustvo časnika za vrijeme Burskog rata u Južnoafričkoj republici pokazalo mu je koja znanja su potrebna tadašnjem mladom čovjeku, kako bi se lakše snašao u divljini i svakodnevnom životu. Ubrzo je ideja o takvom odgoju mladih zaživjela i u drugim državama svijeta.

## Vanjski linkovi

* Svjetska organizacija izviđačkog pokreta
# Slobodno zidarstvo

**Simboli slobodnog zidarstvaSlobodno zidarstvo** (engl. *freemasonry*, fran. *franc-maçonnerie*), poznato i kao **masonerija** ili **masonstvo**, je mistični, strogo hijerarhijski organiziran pokret koji je nastao u prilikama liberalnog prosvjetiteljstva. Nadovezuje se na tradiciju zidarsko-klesarsko-graditeljskih cehova pa otuda proizlaze njihovi simboli šestar i trokut.

## Historija

Tokom nastanka ovog pokreta važnu ulogu imala je crkva, koja je nastojala održavati narod u pokornosti, progoneći velik broj humanista, slobodnih mislilaca i intelektualaca koji su isticali individualnost čovjeka. Bježeći od progona crkve, slobodno misleći intelektualci okupljali su se u ovaj pokret koji je obredne čine inicijacije u pokret preuzeo iz raznih orijentalnih religija i kultova.

Prve masonske lože nastale su u Engleskoj. Uoči Ivandana 24. juna 1717. godine, četiri londonske lože stvorile su veliku ložu za London i Westminster, koja je šest godina kasnije postala Velika loža Engleske. Masonerija je u Engleskoj bila oružje kojim se služila britanska politika, a u 19. vijeku sve više ima utjecaja na druge države preko određenih loža. Članovi nekih loža bili su, među ostalima, engleski kraljevi i poznati političari Edvard VII, David Loyd George, Winston Churchill i dr.

**Inicijacija u masonski pokret u 18. stoljeću**
Francuski mislioci Voltaire, Denis Diderot, Jean-Jacques Rousseau, Victor Hugo i drugi kao članovi loža unose revolucionarne, buržoaske ideje protiv feudalnog poretka. Njemačke lože, za razliku od ostalih, u svoj program uvode kršćanski nauk. Okupljaju mnoge filozofe, pisce i muzičare, npr. Johann Wolfgang von Goethe, Johann Gottlieb Fichte, Wolfgang Amadeus Mozart, Ludwig van Beethoven.

## Vanjski linkovi

* Masoni, prvi dio (2011.), RTS Obrazovno-naučni program - Zvanični kanal
* Masoni, drugi dio (2011.), RTS Obrazovno-naučni program - Zvanični kanal
* Ulazak u hram masona (2014.), prilog RTS-a
* Iz senke prošlosti (2015.), RTS Obrazovno-naučni program - Zvanični kanal
* 33 odgovora (2016.), RTS Obrazovno-naučni program - Zvanični kanal
* Masoni Srbije kroz istoriju (A. Isakov, Politika, 19.03.2016.)

Nedovršeni članak Slobodno zidarstvo koji govori o **politici** treba dopuniti. Dopunite ga prema pravilima Wikipedije.
# eBay

**eBay** jest američka multinacionalna kompanija za e-trgovinu sa sjedištem u San Joseu, Kalifornija, koja olakšava prodaju od potrošača do potrošača i od preduzeća do potrošača putem svoje web stranice.. Osnovana je u Kaliforniji u septembru 1995 od Pierre Omidyar u San José (Kalifornija) pod imenom *auctionweb* i postao je zapažena priča o uspjehu dot-com balona. eBay je biznis vrijedan više milijardi dolara koji posluje u oko 32 zemlje, od 2019. Kompanija upravlja web-stranicom eBay, web-stranicom za online aukciju i kupovinu na kojoj ljudi i preduzeća kupuju i prodaju široku lepezu roba i usluga širom svijeta. Web stranica je besplatna za korištenje za kupce, ali prodavačima se naplaćuju naknade za uvrštavanje artikala nakon ograničenog broja besplatnih oglasa, te dodatna ili posebna naknada kada se ti artikli prodaju.

Pored originalne eBay-jeve prodaje u stilu aukcije, web stranica je evoluirala i proširila se tako da uključuje: trenutnu kupovinu "Kupi odmah"; kupovinu preko Univerzalnog koda proizvoda, ISBN a ili druge vrste SKU broja (preko Half.com, koji je ugašen 2017.); i druge usluge. eBay je ranije nudio online transfere novca kao dio svojih usluga (preko PayPala, koji je bio podružnica eBaya u potpunom vlasništvu od 2002. do 2015.); internetske male reklame (putem Kijiji, ili eBay Classifieds Group); i online trgovina ulaznicama za događaje putem StubHub-a. 25. jula 2018. eBay je najavio novo partnerstvo sa PayPalovim rivalima Appleom i Squareom umjesto svog dugogodišnjeg partnera za plaćanje PayPal.

Navodno je platforma osnovana da bi Pierre Omidyar omogućio svojoj suprugi sakupljanje i nalaženje PEZ figurica, koje je ona na platformi mogla kupovati i prodavati. U daljem razvoju eBay omogućava prodaju i firmama, što dovodi do nagle ekspanzije platforme, koja danas ima oko 11.000 zaposlenih i promet od oko 6 milijardi dolara i platforme za prodaju ima u preko pedeset zemalja svijeta. Prodaja se vrši preko aukcije i sistem prodaje se može podijeliti u tri grupe:

* prodaja za najvišu cijenu,
* prodaja za fiksnu cijenu,
* prodaja za ponuđenu cijenu, koja može biti niža od prodajne cijene.

Svi prijavljeni članovi, mogu kupovati i prodavati ponuđene artikle, koji su podijeljeni u mnogobrojne kategorije (knjige, automobili, novac, CD, DVD, poštanske marke,...) i na osnovu sistema vrednovanja dobijaju od kupca, ali i od prodavača osobnu ocjenu proizvoda, kao i razvoja prodaje. Na osnovu tog broja može se odrediti kredibilitet prodavača, kao i svakog člana, jer se uplata uglavnom vrši unaprijed.

## Reference

## Vanjski linkovi

* www.ebay.com – američki eBay
* www.ebay.eu Arhivirano 28. 1. 2008. na Wayback Machine – evropski eBay
* www.ebay.de – njemački eBay
* www.ebay.at – austrijski eBay
* www.ebay.ch – švicarski eBay
* www.ebay.by Arhivirano 14. 7. 2010. na Wayback Machine – belaruski eBay